Diari Oficial de la Generalitat Valenciana


Sumari del DOGV 2880, del 29-11-1996 (1996/840178)

RESOLUCIÓ de 17 d'octubre de 1996, del rector president de la Universitat Jaume I de Castelló, per la qual convoca proves selectives d'accés a diferents grups com a personal laboral fix en llocs de treball vacants de la plantilla d'aquesta Universitat.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2880

Data del DOGV
:   29-11-1996

Secció del DOGV
:   AUTORITATS I PERSONAL

Número del document
:   1996/840178


Data del document
:   17-10-1996

Organisme emissor


Tipus de document
:   Resolució

RESOLUCIó de 17 d'octubre de 1996, del rector president de la Universitat Jaume I de Castelló, per la qual convoca proves selectives d'accés a diferents grups com a personal laboral fix en llocs de treball vacants de la plantilla d'aquesta Universitat.   
Per tal d'atendre les necessitats de personal en aquesta administració pública encarregada del servei públic de l'educació superior, aquest Rectorat, en ús de les competències que li atribueix l'article 18, en relació amb el 3.2.e de la Llei 11/1983, de 25 d'agost, de Reforma Universitària, i segons que el que estableix l'article 61.3 del Decret 179/1992, de 10 de novembre, del Govern Valencià, pel qual s'aprova la Normativa Singular Reguladora de l'activitat de la Universitat Jaume I de Castelló, i d'acord amb el que disposa el Conveni Col·lectiu per al Personal Laboral de les Universitats Públiques de la Comunitat Valenciana, convoca proves selectives per a l'ingrés de personal laboral fix en els llocs de treball que s'especifiquen en l'annex I d'aquesta convocatòria, d'acord amb les següents:  
Bases de la convocatòria  
Primera. Objecte de la convocatòria  
1.1 Es convoquen proves selectives per a l'ingrés com a personal laboral fix per a cobrir cinc llocs de treball vacants en la plantilla de la Universitat Jaume I. Les condicions dels llocs vacants són les que s'especifiquen en l'annex I d'aquesta convocatòria.  
1.2. Les condicions de treball dels diferents llocs convocats seran les regulades pel Conveni Col·lectiu per al Personal Laboral de les Universitats Públiques de la Comunitat Valenciana (DOGV número 1257, de 5 de maig de 1990), i les altres normes legals que siguen d'aplicació.  
1.3 L'exercici dels llocs quedarà sotmès a la Llei 53/1984, de 26 de desembre, en matèria d'incompatibilitats.  
Segona. Requisits dels aspirants  
2.1 Per a ser admès a aquestes proves selectives el personal aspirant haurà de complir els següents requisits:  
a) Tenir la nacionalitat espanyola o la d'un dels altres estats membres de la Unió Europea o d'aquells estats als quals siga d'aplicació la lliure circulació de treballadors i treballadores, en els termes previstos en la llei estatal que regula aquesta matèria.  
b) Tenir fets els 18 anys el dia que finalitze el termini de presentació de sol·licituds i no haver arribat a l'edat de jubilació.  
c) Estar en possessió de la titulació acadèmica requerida per a l'exercici del lloc de treball segons consta en l'annex I, a més dels altres requisits i condicions expressades en la descripció dels llocs.  
d) No patir malaltia o que impedisca l'exercici de funcions dels llocs de treballs oferits.  
e) No trobar-se inhabilitat penalment per a l'exercici de funcions públiques.  
f) No haver estat separat mitjançant expedient disciplinari de qualsevol administració o ocupació pública.  
2.2 Les condicions per a ser admesos a les proves selectives s'hauran de complir en el moment d'acabament del termini de presentació d'instàncies, i mantenir-se durant tot el procés selectiu, fins al moment de la presa de possessió.  
Tercera. Sol·licituds  
1 Les persones que vulguen prendre part en aquestes proves selectives ho hauran de fer constar en la sol·licitud, segons el model de l'annex IV, que es facilitarà gratuïtament a les consergeries dels tres campus de la Universitat Jaume I, a Castelló: campus de la Penyeta Roja, campus de la carretera de Borriol i campus del Riu Sec.  
2 Les sol·licituds s'han d'adreçar al Rectorat de la Universitat Jaume I. El termini de presentació d'instàncies és de 20 dies hàbils, comptadors a partir de l'endemà de la publicació d'aquesta convocatòria en el Diari Oficial de la Generalitat Valenciana. S'han de presentar al Registre Central de la Universitat Jaume I de Castelló, campus de la Penyeta Roja, o per qualsevol de les formes establides en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Les sol·licituds que es presenten per mitjà de les oficines de correus s'hauran de lliurar en sobre obert perquè el funcionari de correus hi pose la data i el segell abans de certificar-les.  
3 Els drets d'examen són els que s'indiquen a continuació i s'hauran d'ingressar al compte corrent número 4995071292 Universitat Jaume I de Castelló Drets d'examen en Bancaixa, entitat 2077, sucursal 0580, carrer de Cavallers, 2 de Castelló de la Plana, o per mitjà de transferència bancària a aquesta entitat.  
Grup C: 1.810 pessetes.  
Grup D: 1.086 pessetes.  
En el primer cas, en la sol·licitud haurà de figurar el segell de l'esmentada entitat bancària, i si el pagament es realitza per transferència, el resguard corresponent s'haurà d'adjuntar a la sol·licitud.  
Els aspirants a llocs de treball classificats per a dos grups professionals (C i D) que posseïsquen la titulació acadèmica del grup C i desitgen accedir-hi, hauran de pagar els drets d'examen corresponents a aquest.  
4 Els aspirants que sol·liciten adaptació d'examen per presentar discapacitació superior o igual al 33% hauran de fer constància d'aquest fet en la sol·licitud i justificar-ho documentalment.  
5 Els nacionals d'altres estats a què fa referència l'apartat 1.a de la base segona d'aquesta convocatòria hauran d'adjuntar a la sol·licitud una fotocòpia del DNI o document equivalent.  
Quarta. Admissió d'aspirants  
1 Finalitzat el termini de presentació d'instàncies, després de verificar el compliment de tots els requisits de participació assenyalats en aquesta convocatòria i el pagament dels drets d'examen, el rector dictarà una resolució amb la llista provisional d'admesos i exclosos a realització de les proves. Aquesta resolució es publicarà en el Diari Oficial de la Generalitat Valenciana.  
2. En el termini de 10 hàbils, comptadors des de l'endemà de la publicació de la llista provisional d'admesos i exclosos, els aspirants exclosos podran esmenar el defecte que haja motivat l'exclusió, o fer les al·legacions que consideren oportunes, d'acord amb allò que estableix l'article 71 de la Llei de Règim Jurídic de les Administracions Públiques i del Procediment Administratiu Comú.  
3 Finalitzat el termini anterior, esmenats els defectes quan pertoque i vistes les al·legacions que corresponguen, el rector dictarà una resolució amb la llista definitiva d'admesos i exclosos, i almenys amb una antelació de 15 dies, la data, el lloc i l'hora de realització, l'ordre d'actuació i el començament dels exercicis. Aquesta resolució es publicarà en el Diari Oficial de la Generalitat Valenciana.  
4 Els drets d'examen es reintegraran, d'ofici, únicament als aspirants que hagen estat exclosos definitivament de la realització de les proves selectives.  
5. La resolució per la qual s'aprove definitivament la llista d'admesos posarà fi a la via administrativa, i en conseqüència, els aspirants exclosos definitivament podran formular un recurs contenciós administratiu.  
Cinquena. Proves selectives  
1 El procediment de selecció del personal aspirant es farà pel sistema de concurs oposició lliure, que constarà de dues fases, una primera d'oposició i una segona fase de concurs.  
2. Fase d'oposició.  
Constarà dels dos exercicis que s'indiquen a continuació. Els dos tenen caràcter obligatori i són eliminatoris.  
a) Primer exercici. Consistirà en la realització d'una prova teòrica sobre coneixements de les matèries relacionades amb les funcions que s'han de desenvolupar, d'acord amb el que disposa l'annex I d'aquesta convocatòria.  
b) Segon exercici. Consistirà en la realització d'una prova pràctica relacionada amb el lloc de treball.  
3. Fase de concurs.  
Consistirà en la valoració dels mèrits realitzada pel tribunal, d'acord amb el barem que figura en l'annex II.  
Els aspirants inclosos en la llista d'aprovats hauran de presentar el currículum en el termini màxim de 10 dies hàbils, comptadors des de la publicació, dirigit al Servei de Recursos Humans de la Universitat, d'acord amb el que preveu l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
únicament es farà efectiva la fase de concurs si se supera la fase d'oposició. En aquest cas se sumarà a la puntuació obtinguda en les proves.  
Sisena. Qualificació dels exercicis  
1 Fase d'oposició.  
Cadascun dels exercicis de caràcter obligatori i eliminatori es valorarà de 0 a 10 punts. Per a aprovar s'haurà d'obtenir un mínim de 5 punts en cadascun.  
La puntuació total de la fase d'oposició s'obtindrà sumant les puntuacions obtingudes pels aspirants en els dos exercicis eliminatoris.  
2. Fase de concurs.  
La puntuació de la fase de concurs s'obtindrà sumant la valoració del mèrits al·legats amb aplicació del barem assenyalat en l'annex II.  
3. La puntuació final del concurs oposició estarà constituïda per la suma de les obtingudes en cada fase, oposició i concurs, a l'efecte de determinar els aspirants que han superat les dues fases del procés selectiu i que no podran excedir del nombre de places convocades.  
En cas d'empat entre aspirants l'ordre s'establirà segons la major puntuació obtinguda en la fase de concurs, i en segon lloc, si aquest es manté, a la major puntuació obtinguda en el segon exercici. Si continua l'empat l'ordre s'establirà per sorteig.  
Setena. Desenvolupament de les proves selectives  
1. Els exercicis tindran lloc a Castelló de la Plana.  
El primer exercici es realitzarà en el lloc, la data i l'hora que s'establisca en la resolució per la qual s'aprova i publica en el Diari Oficial de la Generalitat Valenciana, la llista d'admesos i exclosos definitiva de les proves objecte d'aquesta convocatòria.  
2. Els aspirants seran convocats per a cada exercici per crida única.  
Els membres del tribunal qualificador i el personal col·laborador, no permetran l'accés a la sala on es realitze l'exercici d'aquelles persones que compareguen quan haja finalitzat la crida dels aspirants convocats.  
Els aspirants hauran d'acreditar la personalitat mitjançant la presentació del DNI o del resguard amb fotografia, del passaport o del permís de conduir (per a aquest efecte no seran vàlides les fotocòpies compulsades dels dits documents), així com l'exemplar per a l'interessat de la sol·licitud d'admissió de les proves.  
3. Després d'haver-se iniciat les proves, el tribunal farà públic l'anunci de realització de la resta dels exercicis en el lloc on haja tingut lloc l'anterior i en el tauler d'anuncis del Servei de Recursos Humans, edifici del Rectorat, amb una antelació mínima de 48 hores.  
4. En qualsevol moment del procés selectiu, si el tribunal tinguera coneixement que algun dels aspirants no posseeix la totalitat dels requisits exigits per aquesta convocatòria, després d'escoltar la persona interessada, es durà a terme la seua exclusió, i se li comunicarà, així mateix, la inexactitud o les falsedats formulades per l'aspirant en la sol·licitud d'admissió a les proves selectives, als efectes oportuns.  
Vuitena. Publicitat de les llistes  
1. Quan finalitzen totes les proves que integren la fase d'oposició, el tribunal farà públiques, mitjançant anuncis als locals on s'han realitzat i a la Gerència de la Universitat, les llistes amb la puntuació final i que constituiran les llistes definitives, per ordre de puntuació, dels aspirants que han superat aquestes proves de selecció.  
2. El tribunal elevarà al rector la llista dels aspirants que han superat les proves, segons l'ordre obtingut de la suma de les puntuacions de la fase d'oposició i la fase de concurs, que només podrà ser igual al nombre de llocs convocats. Això no obstant, el tribunal igualment podrà fer pública una relació complementària en la qual figure la puntuació obtinguda per la resta dels aspirants no seleccionats, però que van superar les proves i en el cas que algun dels sol·licitants no arribara a formalitzar el contracte corresponent, s'inclouria en la proposta el sol·licitant que segueix per ordre de puntuació.  
Novena. Coneixements de valencià  
1. Els qui superen les proves selectives acreditaran els seus coneixements del valencià mitjançant la presentació de certificats, diplomes o títols que hagen estat expedits o degudament homologats per la Junta Qualificadora de Coneixements de Valencià, per la Universitat Jaume I o alguna altra universitat.  
2. Els qui no puguen acreditar els dits coneixements quedaran compromesos a la realització dels cursos de perfeccionament que s'organitzen amb aquesta finalitat.  
Deu. Presentació de documents  
1. En el termini de 20 dies hàbils comptadors des de l'endemà de la publicació de la llista d'aprovats en el Diari Oficial de la Generalitat Valenciana, els aspirants proposats hauran de presentar els següents documents al Servei de Recursos Humans, d'acord amb allò que preveu l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
a) Fotocòpia confrontada del títol acadèmic exigible segons aquesta convocatòria.  
b) Declaració de no haver estat separat mitjançant expedient disciplinari de qualsevol administració o ocupació pública, així com que no es troba inhabilitat penalment per a l'exercici de funcions públiques.  
c) Certificat mèdic acreditatiu de no patir cap malaltia o discapacitat que impedisca l'exercici de les funcions corresponents.  
2. La falta de presentació de documentació, dins del termini indicat, llevat els casos de força major, o la falsedat de documents, comportaran la invalidesa de les actuacions de l'aspirant i, respecte a aquest, la nul·litat subsegüent dels actes del tribunal, sense perjudici de les responsabilitats en què l'aspirant haguera pogut incórrer.  
Onze. Formalització dels contractes  
1. Els aspirants que hagen superat les proves selectives per a cobrir llocs vacants classificats per a dos grups professionals (C i D), que posseïsquen la titulació del grup C i hagen abonat els drets d'examen corresponents a aquest, se'ls formalitzarà el contracte de treball de la categoria professional que corresponga i s'integraran en el grup professional C. Altrament se'ls formalitzarà el contracte de treball de la categoria professional que corresponga i s'integraran en el grup professional D.  
2. L'òrgan competent formalitzarà el contracte laboral de caràcter indefinit. Fins en aqueix moment l'aspirant no tindrà dret a rebre cap percepció econòmica.  
3. El personal que supere satisfactòriament el període de prova establert en el Conveni Col·lectiu del Personal Laboral de les Universitats Públiques de la Comunitat Valenciana adquirirà la condició de personal laboral fix.  
Dotze. Tribunal qualificador  
1. El tribunal qualificador tindrà l'estructura que figura en l'annex III d'aquesta convocatòria, tenint en compte que els membres podran ser diferents segons el lloc de treball que s'haja de seleccionar.  
2. El tribunal podrà, sempre sota la seua direcció i control directe, nomenar col·laboradors, especialistes i ajudants.  
3. Els membres del tribunal i els col·laboradors, especialistes i ajudants s'hauran d'abstenir d'intervenir quan estiguen compresos en alguna de les circumstàncies previstes en els articles 28 i 29 de la Llei 30/1192, de 26 de novembre, de Règim Jurídic de les Administracions Públiques i del Procediment Administratiu Comú, o si hagueren fet tasques de preparació d'aspirants a proves selectives al mateix cos i escala en els cinc anys anteriors a la publicació d'aquesta convocatòria.  
4. Als efectes de comunicacions i altres incidències el tribunal tindrà la seu a la Gerència de la Universitat Jaume I, campus de la Penyeta Roja, de Castelló de la Plana.  
5. El tribunal que actue en aquestes proves tindrà la categoria assenyalada en el Decret 200/1985, de 23 de desembre, del Consell de la Generalitat Valenciana, sobre indemnitzacions per raó de servei, modificat per Decret 79/1995, de 16 de maig.  
6. El funcionament del tribunal s'adaptarà al que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per als òrgans col·legiats.  
Tretze. Recursos  
1. Aquesta convocatòria, les seues bases i tots els actes administratius que es dicten en el seu desenvolupament, excepte les actuacions del tribunal, podran ser impugnats per les persones interessades mitjançant la interposició, després de la comunicació preceptiva al rector, de recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos comptadors des de l'endemà de la publicació d'aquesta convocatòria en el Diari Oficial de la Generalitat Valenciana o al de la publicació dels actes subsegüents, segons pertoque, d'acord amb el que estableix l'article 110.3 de la Llei 30/1992, de Règim Jurídic de les Administracions Públiques i del Procediment Administratiu Comú i els articles 58.1 i 57.2.f de la Llei Reguladora de la Jurisdicció Contenciosa Administrativa (disposició addicional onze de la Llei 30/1992).  
2. Contra els actes del tribunal es podrà interposar un recurs ordinari davant el rector de la Universitat Jaume I en el termini d'un mes, comptador des de l'endemà de la publicació de la corresponent resolució del tribunal.  
Castelló de la Plana, 17 d'octubre de 1996.- El rector de la Universitat Jaume I: Fernando Romero Subirón.  
ANNEX I  
Número del lloc: 10905  
Denominació del lloc de treball: oficial 1.ª taller laboratori (tecnologia)  
Classificació: C/D 13 E006  
Destinació: departaments  
Localitat de destinació: Castelló de la Plana  
Requisits:   
- Grup C: títol de batxiller, Formació Professional de segon grau o equivalent, títol de BUP i aquells que hagen superat les proves d'accés a majors de 25 anys a la Universitat.   
- Grup D: títol de graduat escolar, Formació Professional de primer grau o equivalent, Batxillerat Elemental.  
Coneixements de valencià: nivell elemental, o compromís d'adquirir aquest coneixement en el termini establit.  
Funcions generals, d'acord amb la categoria professional:  
Organitzar, coordinar i supervisar el funcionament dels laboratoris de mecànica de fluids, enginyeria elèctrica i automàtica, sota la direcció dels professors.  
Coordinació i programació de les tasques de manteniment d'instal·lacions i equips dels laboratoris.  
Realització d'inventaris i gestió d'estocs.  
Selecció de eines, reparació i muntatge d'equips i instal·lacions complexes.  
Totes aquelles altres funcions inherents al lloc de treball i a la categoria professional.  
Núm. del lloc 10539  
Denominació: oficial de 1.ª taller laboratori (CCEX/QIO)  
Classificació: C/D 13 E006  
Destinació: departaments  
Localitat de destinació: Castelló de la Plana  
Requisits:   
- Grup C: títol de batxiller, Formació Professional de segon grau o equivalent, títol de BUP i aquells que hagen superat les proves d'accés a majors de 25 anys a la Universitat.   
- Grup D: títol de graduat escolar, Formació Professional de primer grau o equivalent, Batxillerat Elemental.  
Coneixements de valencià: nivell elemental, o compromís d'adquirir aquest coneixement en el termini establit.  
Funcions generals d'acord con la categoria professional:  
1. Control i emmagatzemament de reactius i material de laboratori.  
2. Habilitat en la preparació de dissolucions, dissolucions patró i tècniques habituals en un laboratori químic. Preparació de mostres per a ser caracteritzades per difracció de raigs X, etc.  
3. Coneixements bàsics i maneig dels següents equips:  
- Difracció de raigs X  
- Anàlisi tèrmica diferencial i termogravimètrica.  
- Espectroscòpia ultraviolada visible, etc.  
4. Totes aquelles altres funcions inherents al lloc de treball i a la categoria professional.  
Número del lloc 10701  
Denominació: oficial 1ª taller laboratori (enginyeria química)  
Classificació: C/D13 E006  
Destinació: departaments  
Localitat de destinació: Castelló de la Plana  
Requisits:   
Grup C: títol de batxiller, Formació Professional de segon grau o equivalent, títol de BUP i aquells que hagen superat les proves d'accés a majors de 25 anys a la Universitat;   
Grup D: títol de graduat escolar, Formació Professional de primer grau o equivalent, Batxillerat Elemental.  
Coneixements de valencià: nivell elemental, o compromís d'adquirir aquest coneixement en el termini establit.  
Funcions generals d'acord amb la categoria professional:  
Coneixement d'instal·lacions elèctriques de baixa tensió.  
Coneixement de soldadura, arc, autògena i estany.  
Coneixement d'instal·lacions de xarxes d'aire i d'aigua.  
Totes aquelles altres funcions inherents al lloc de treball i a la categoria professional.  
Núm. del lloc: 10569  
Denominació : oficial de 2ª taller laboratori (fusta i prototips)  
Classificació: D 12 E004  
Destinació: departaments.   
Localitat de destinació: Castelló de la Plana  
Requisits:   
- Títol de graduat escolar, Formació Professional de primer grau o equivalent, Batxillerat Elemental.  
- Coneixements de valencià: nivell elemental, o compromís d'adquirir aquest coneixement en el termini establit.  
Funcions generals d'acord amb la categoria professional:  
Realitzar activitats de col·laboració i ajuda necessàries per al desenvolupament de les pràctiques docents que es duguen a terme als laboratoris.  
Realitzar aquelles activitats l'habilitat, perillositat o complexitat de les quals estiga inclosa en la seua qualificació professional.  
Assumir el manteniment i el control dels materials i de l'equip dels laboratoris.  
Totes aquelles altres funcions inherents al lloc de treball i a la categoria professional.  
Número del lloc: 10198  
Denominació del lloc de treball: oficial 2.ª taller laboratori (informàtica)  
Classificació: D 12 E004  
Destinació: departaments  
Localitat de destinació: Castelló de la Plana  
Requisits:   
- Títol de graduat escolar, Formació Professional de primer grau o equivalent, Batxillerat Elemental.  
- Coneixements de valencià: nivell elemental, o compromís d'adquirir aquest coneixement en el termini establit.  
Funcions generals d'acord amb la categoria professional:  
Realitzar activitats de col·laboració i ajudes necessàries al desenvolupament de les pràctiques docents que es realitzen als laboratoris.  
Assessorar l'alumnat d'Informàtica en la realització de les pràctiques corresponents.  
Executar aquelles operacions que per la seua habilitat, perillositat o complexitat estiguen incloses en la seua qualificació professional.  
Assumir el manteniment i control del material i de l'equip dels laboratoris.  
Totes aquelles altres funcions inherents al lloc de treball i a la categoria professional.  
ANNEX II  
Barem  
La valoració dels mèrits s'efectuarà d'acord amb el següent barem:  
1. Experiència: 0,75 punts per semestre o fracció, fins a un màxim de 4 punts, segons el treball desenvolupat en qualsevol administració pública, en llocs de categoria laboral a que s'aspira.  
2. Valencià. Es valorarà fins a un màxim d'1 punt, d'acord amb la següent escala:  
a) Coneixement oral: 0,25 punts  
b) Coneixement de grau elemental: 0,50 punts  
c) Coneixement de grau mitjà: 0,75 punts  
d) Coneixement de grau superior: 1 punt  
3. Entrevista. Es valorarà fins a un màxim de 3 punts, considerant les característiques del lloc.  
ANNEX III  
Tribunal qualificador  
Tribunal titulars  
- El gerent o persona en qui delegue.  
- Dos representants de la Universitat designats pel rector.  
- Un representant de cada una de les centrals sindicals més representatives.  
- El cap de Servei de Recursos Humans, que actuarà com a secretari, amb veu però sense vot.  
Tribunal suplent  
- La mateixa estructura.